สวัสดีค่ะ รบกวนสอบประจำเดือนครั้งล่าสุดคือวันที่27 พค หมดวันที่30-31 พค วันที่ 5มิย นอนกับแฟน ตอนกลางคืน วันที่ 6 มิย นอนกับแฟนตอน6โมงเช้า โดยการหลั่งนอก เปนเซนจะตั้งครรภ์มีมั้ยคะ ปัจจุบัน วันที่ 2 กค ประจำเดือนยังไม่มาค่ะ อาการที่เปนตอนนี้ คือ วิงเวียนนิดหน่อย ยางครั้งคลื่นใส้ มีเรอ แล้วกรดไหลย้อน ปวดหน่วงท้องน้อย เปนพักๆ เฝื่อนปาก อยากจะนอนหลับทั้งวันค่ะ
สวัสดีค่ะ หากประจำเดือนมาวันที่ 27 พ.ค. แล้วได้มีเพศสัมพันธ์ในวันที่ 5-6 มิ.ย. เท่ากับมีเพศสัมพันธ์ในวันที่ 10-11 นับจากวันแรกที่มีประจำเดือนมา ถือว่าเลยระยะปลอดภัยไปแล้ว โอกาสที่จะตั้งครรภ์นั้นมีได้ โดยหากใช้วิธีการหลั่งนอก ก็จะมีโอกาสตั้งครรภ์ได้ประมาณ 2%-18% ค่ะ ดังนั้น หากประจำเดือนยังไม่มา ก็ควรตรวจหาการตั้งครรภ์ดูก่อน หากตรวจพบ อาการต่างๆ ที่เป็นอยู่ ก็ถือเป็นอาการของการตั้งครรภ์ได้ค่ะแต่หากตรวจไม่พบ การที่ประจำเดือนยังไม่มา ก็จะเกิดจากสาเหตุอื่นๆ เช่น มีความเครียด ทำงานหนัก ออกกำลังกายมากไป พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น ส่วนอาการต่างๆ ก็อาจเป็นอาการก่อนการมีประจำเดือน หรือเกิดจากความเครียด วิตกกังวล พักผ่อนไม่พอก็ได้ค่ะ